**Projekta iesnieguma sagatavošanas, iesniegšanas un vērtēšanas jautājumi**

1. Vai būs pareizi, ja norādīsim –“ projektā finansējuma saņēmējs nesaņem valsts atbalstu, bet ir valsts atbalsta, t.sk., de minimis atbalsta sniedzējs” (projekta vadītāji tiks iepirkti atbilstoši norm.aktiem, bet grāmatvedības pakalpojumus nodrošinās projekta iesniedzēja grāmatvedis ).

**Atbilde:** Ja projekta grāmatvedību nodrošinās projekta iesniedzēja darbinieks un šīs izmaksas plānots iekļaut attiecināmajās izmaksās, tad tas būs de minimis atbalsts un 7.1. jānorāda:

*„projektā finansējuma saņēmējs saņem valsts atbalstu un ir valsts atbalsta, t.sk. de minimis atbalsta sniedzējs”*

**Projektu īstenošanas (izmaksu attiecināmības) jautājumi**

1. Jautājums par atbalsta intensitāti lielajiem uzņēmumiem, kuriem pēdējā pārskata gada peļņa ir lielāka par 5 miljoniem eur. Vai šajā gadījumā peļņas rādītājā jāņem arī vērā saistītie un partnera uzņēmumi? Piemēram, uzņēmums SIA “X”, peļņa Eur 20 479. Uzņēmums ir meita Vācijas uzņēmumam “Y” Vai Latvijas uzņēmuma peļņai jāskaita klāt mātes uzņēmuma peļņa?

**Atbilde:** Nosakot atbalsta intensitāti lielajiem uzņēmumiem ir jāņem vērā MK noteikumu Nr.617 45. un 46.punkts. Ja piemērā norādītais uzņēmums ir lielais komersants, kas atbilsts vienota uzņēmuma definīciju saskaņā ar MK noteikumu Nr.617 46.punktu un peļņā pēdējā pārskata periodā pēc nodokļu nomaksas vienotajam uzņēmumam pārsniedz 5 miljonus eiro, tad meitas uzņēmumam SIA “X” piemērojamā atbalsta intensitāte ir 30%.

1. Jautājums: Kādi nosacījumi finansējuma saņēmējam ir jāņem vērā/jāpārbauda piešķirot valsts atbalstu gala labuma guvējam?

**Atbilde:** Vērtējot valsts atbalsta piešķiršanu gala labuma guvējiem, finansējuma saņēmējam ir jāpārbauda gala labuma guvēja atbilstība šādiem jautājumiem (nosacījumiem):

1. Vai valsts atbalsts tiek piešķirts ne ātrāk kā dienā, kad sadarbības iestādē ir saņemts finansējuma saņēmēja projekta iesniegums, un ne vēlāk kā 2018.gada 31.decembrī (MK noteikumu [26](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567154).punkts)?
2. Vai gala labuma guvējs darbojas kādā no nozarēm, kurām specifiskā atbalsta mērķa pasākuma 1.2.2.1. ietvaros netiek sniegts atbalsts (Ministru kabineta noteikumu [14.2.](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567139) apakšpunkts)?
3. Vai gala labuma guvējam netiek sniegts atbalsts:
   1. darbībām, kas saistītas ar eksportu uz trešām valstīm vai dalībvalstīm, t.i., atbalstam, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kuri saistīti ar eksporta darbībām (MK noteikumu [48.1](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567177).apakšpunkts, Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 1.panta 2.punkta *c* apakšpunkts)?
   2. atbalstam, ko piešķir ar nosacījumu, ka importa preču vietā tiek izmantotas vietējās preces (MK noteikumu [48.1](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567177).apakšpunkts, Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 1.panta 2.punkta *d* apakšpunkts)?
4. Vai atbalsts netiek piešķirts mācībām, kuras uzņēmumiem ir pienākums rīkot, nodrošinot atbilstību valsts obligātajiem standartiem (Ministru kabineta noteikumu [21.2.](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567147) apakšpunkts un Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 31.panta 2.punkts)? Paskaidrojums: Netiek atbalstītas tādas mācības, kas ir veicamas obligāti saskaņā ar Latvijas normatīvo aktu prasībām.
5. Vai uz gala labuma guvēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts atzīts par nelikumīgu un nesaderīgu ar iekšējo tirgu (Regulas Nr.[651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 1.panta 4.punkta *a* un *b* apakšpunkts)? Norāde: šo jautājumu var pārbaudīt Finanšu ministrijas [tīmekļa vietnē](http://www.fm.gov.lv/lv/sadalas/komercdarbibas_atbalsta_kontrole/informacija_par_saimnieciskas_darbibas_veicejiem__uz_kuriem_attiecas_lidzeklu_atgusanas_lemums/).
6. Vai gala labuma guvējs nav grūtībās nonācis uzņēmums (Regulas Nr.[651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 2.panta 18.punkts)?
7. Vai uzņēmums statuss ir noteikts korekti (Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 1.pielikums)?
8. Vai gala labuma guvējs ir piemērojis korektu atbalsta intensitāti (MK noteikumu [43](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567172). un [50](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567179).punkts, Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 31.panta 4.punkts)?
9. Vai atbalsts tiek piešķirts atbilstoši attiecināmo izmaksu pozīcijām (MK noteikumu [23](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567150).punkts)?
10. Vai izmaksas nav radušās un samaksātas pirms uzņēmums, kas ir valsts atbalsta saņēmējs, ir iesniedzis rakstisku atbalsta pieteikumu biedrībai, kas ir valsts atbalsta sniedzējs (Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 6.panta 2.punkts)?
11. Vai uzņēmuma rīcībā nav līdzekļu/uzņēmums nav plānojis līdzekļus, lai projektā īstenotu projektā paredzētās apmācības bez valsts atbalsta?
12. Vai gala labuma guvējs neapvieno šo valsts atbalstu ar citu valsts atbalstu (no valsts, pašvaldības vai ES fondu līdzekļiem), kas attiecas uz tām pašām attiecināmajām izmaksām (MK noteikumu [51](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567180).punkts)?
13. Vai gala labuma guvējs apņemas uzglabāt informāciju par saņemto valsts atbalstu 10 gadus, skaitot no atbalsta piešķiršanas dienas (Ministru kabineta noteikumu [52](http://likumi.lv/ta/id/277601-darbibas-programmas-izaugsme-un-nodarbinatiba-1-2-2-specifiska-atbalsta-merka-veicinat-inovaciju-ieviesanu-komersantos-1-2-2-1-...#p-567181).punkts un Regulas Nr. [651/2014](http://eur-lex.europa.eu/legal-content/LV/TXT/HTML/?uri=CELEX:32014R0651&from=LV) 12.pants)?
14. Vai gala labuma guvējam valsts atbalsta piešķiršanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*? (projekta līguma nosacījumi)

Nosacījuma izvērtēšanā izmanto Valsts ieņēmumu dienesta administrēto nodokļu un nodevu parādnieku datu bāzi <http://www6.vid.gov.lv/VID_PDB/NPAR>.

Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais lēmumam par valsts piešķiršanu.

1. Vai šajā projektā iespējams apmācīt darbiniekus, ja uzņēmumam NACE kods ir 46.51 vai 35.11?

**Atbilde:**  NACE 35.11 “Elektroenerģijas ražošana” – jā, ja apmācību joma atbilst Viedās specializācijas jomai “Viedā enerģētika”. NACE 46.51 “Datoru, to perifēro iekārtu un programmatūras vairumtirdzniecība” - nē.

Atkārtoti vēršam uzmanību, ka attiecībā uz gala labuma guvējiem pastāv trīs ierobežojumi:

* Specifiskajā atbilstības kritērijā Nr.2.1. ir noteikts, ka apmācības tiks sniegtas Viedās specializācijas stratēģijā noteiktajām jomām.
* Savukārt Ministru kabineta noteikumu Nr.617 14.2.apakšpunktā ir noteiktas neatbalstāmās nozares, kas izriet no Komisijas regulas Nr.651/2014 1.panta 3.punkta.
* Gala labuma guvēji var saņemt atbalstu apmācībām, kas atbilst atbalstāmo apmācību jomu sarakstam (MK noteikumu Nr.617 2.pielikumā).

1. Vai finansējums šīm apmācībām tiek segts no de minimis atbalsta programmas ar limitu vienam uzņēmumam 200,000 EUR trīs gadu laikā? Vai arī de minimis skaitās tikai uz biedrību, kura iesniedz projektu?

**Atbilde:** Finansējums MK noteikumu Nr.617 23.1.1., 23.2. un 23.3. apakšpunktā minēto izmaksu segšanai, t.sk., apmācību kursu izmaksas, ir uzskatāms par komercdarbības atbalstu gala labuma guvējiem, kas tiek sniegts saskaņā ar Komisijas regulas Nr.651/2014 31.pantu nefinansiāla atbalsta veidā un tam netiek piemērots *de minimis* piešķiršanas nosacījumi un Komisijas regulā Nr.1407/2013 noteiktais limits. Savukārt, MK noteikumos Nr.617 23.1.2.apakšpunktā, kas ir projekta vadības izmaksas, noteiktās izmaksas ir uzskatāmas par komercdarbības atbalstu finansējuma saņēmējam un tās sniedz saskaņā ar Komisijas regulu Nr.1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

1. Kur var atrast aizpildīšanai de minimis anketu? Diemžēl pie projekta iesniegšanas dokumentiem veidlapu neatrodam.

**Atbilde:** *De minimis* uzskaites veidlapas paraugi ir atrodami MK noteikumos Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi”